Červená Skala (Šumiac)

Červená Skala je miestna časť Šumiaca, obce v okrese Brezno. Narodila sa tu známa spisovateľka Klára Jarunková.

 Poloha 
Leží v údolí Hrona, v nadmorskej výške , na križovatke ciest I/66 Brezno – Pusté Pole – Poprad/Rožňava a II/531, smerujúcou na Muráň a Tisovec. Osadou prechádza aj železničná trať z Brezna do Margecian.

V oblasti Červenej Skaly sa stretáva Muránska planina, podcelok Spišsko-gemerského krasu a Nízke Tatry. Zachovalá príroda predurčuje okolie na obľúbenú turistickú destináciu.

 Dejiny 
Červená Skala sa v povestiach spomína už za čias tatárskeho plienenia a vlády kráľa Bela IV., tiež patrila k obľúbeným poľovníckym revírom kráľa Mateja. Bola tu vybudovaná prvá vysoká pec – maša a spolu s ďalšími menšími osadami Horehronia tvorili tzv. Coburgovský pohorelský železiarský komplex. Hámor na spracovanie železa sa tu spomína už v roku 1790 a ďalej sa rozširoval do začiatku 20. storočia. V tomto období tu fungovala ľudová škola, od roku 1820 tu sídlil aj poštový úrad. Neskôr boli tieto inštitúcie presťahované do obce Šumiac. Červená Skala bola aj v minulosti miestom mnohých stretnutí, napríklad 2x ročne sa tu konal jarmok. Dnes je dopravnou a turistickou križovatkou.

Počas Slovenského národného povstania sa Červená Skala stala miestom, kde začiatkom septembra 1944 kpt. Ján Stanek konsolidoval vojakov pešieho pluku 5, ktorí chaoticky ustupovali od Popradu a Levoče. Následne sa Červená Skala stala východzou základňou, z ktorej vyrazili jednotky sformovanej skupiny Jánošík k útoku na oslobodenie Telgártu.

V októbri 1944, krátko po začiatku nemeckej generálnej ofenzívy proti SNP sa Červenej Skaly zmocnili jednotky 18. SS divízie Horst Wessel. V noci z 20. na 21. októbra a následne 21. októbra 1944 sa jednotky II. Taktickej skupiny neúspešne pokúsili nepriateľa odtiaľ vytlačiť. 

 Pozri aj 
 Šumiac

 Referencie 

Kategória:Šumiac
Kategória:Osady na Slovensku